b"\n_START_ARTICLE_\nJos\xc3\xa9 Ferr\xc3\xa1ndiz y Ni\xc3\xb1o\n_START_SECTION_\nBiografia\n_START_PARAGRAPH_\nEn 1888, sota el comandament del llavors capit\xc3\xa0 de navili Pascual Cervera y Topete, va estar destinat com a segon comandant en el cuirassat Pelayo com a part de la seva primera dotaci\xc3\xb3._NEWLINE_Va ser professor de l'Escola Naval Flotant, va formar part de l'esquadra de l'Almirall Manuel De La C\xc3\xa1mara enviada a Filipines despr\xc3\xa9s de la batalla de Cavite que va ser retinguda en Port Said, al comandament de la flotilla de destructors Audaz, Osado i Proserpina._NEWLINE_Era capit\xc3\xa0 de navili el 8 de desembre de 1903, quan va ser nomenat Ministre de Marina al primer Govern presidit per Antoni Maura, c\xc3\xa0rrec en el qual va estar fins al 16 de desembre de 1904. Ocup\xc3\xa0 aquesta cartera per segon cop en el per\xc3\xadode del 25 de gener de 1907 fins al 21 d'octubre de 1909, quan va ser l'autor de la llei de 7 de gener de 1908 (Diari Oficial n. 5, de 8 de gener de 1908) coneguda com a Llei Ferr\xc3\xa1ndiz per a la construcci\xc3\xb3 d'una nova esquadra, despr\xc3\xa9s del desastre de 1898, la qual autoritzava la reorganitzaci\xc3\xb3 dels arsenals i la construcci\xc3\xb3 de 3 cuirassats, 3 destructors i 24 torpeders._NEWLINE_Va ser escollit senador per Lleida en 1903, per M\xc3\xa0laga en 1907 i designat senador vitalici en 1909."